ఏడు దశాబ్దాల వయసు పూర్తి చేసుకున్నా.. అలుపన్నదే లేకుండా బాలీవుడ్ మెగాస్టార్ అమితాబ్ బచ్చన్ వరుస సినిమాలతో దూసుకుపోతున్నారు. తన సహచరులందరూ విశ్రాంతి తీసుకుంటున్న సమయంలోనూ ఆయన ఫుల్ డిమాండ్లోనే కొనసాగుతున్నారు. బుధవారం అమితాబ్ జన్మదినోత్సవం. 75వ వసంతంలోకి అడుగుపెడుతున్న అమితాబ్ మొట్టమొదటిసారి తెలుగు సినిమాలో నటించబోతున్నారు.సురేందర్ రెడ్డి దర్శకత్వంలో మెగాస్టార్ చిరంజీవి నటిస్తున్న ‘సైరా నర్సింహారెడ్డి’ సినిమాలో అమితాబ్ కీలకపాత్ర పోషిస్తున్నారు. ఈ సందర్భంగా చిత్ర నిర్మాత మెగాపవర్స్టార్ రామ్చరణ్తేజ్.. ఆయనకు ఫేస్బుక్ ద్వారా జన్మదిన శుభాకాంక్షలు తెలియజేశారు. ‘ఎన్నో ఏళ్లుగా మీ నుంచి, మీ సినిమాల నుంచి ఎన్నో విషయాలు నేర్చుకున్నాం. ఈ రోజు నాన్నగారి కలల ప్రాజెక్టు ‘సైరా’లో మీరు భాగమవ్వడం నాకు ఎంతో ఆనందంగా ఉంది. మీతో కలిసి పనిచేస్తున్నందుకు గర్వంగా ఉంద’ని చెర్రీ ట్వీట్ చేశాడు.
edu dasaabdaala vayasu puurti chesukunna.. alupannade lekunda balivud megastar amitab bachan varusa cinimaalatoe doosukupotunnaru. tana sahacharulandaruu vishraanti teesukuntunna samayamloonuu aayana ful demandlone konasaagutunnaaru. budhavaaram amitab janmadinotsavam. 75va vasantamloki adugupedutunna amitab mottamodatisaari telugu cinemalo natinchabotunnaru.surender reddi darsakatvamlo megastar chiranjeevi natistunna ‘saira narsimhaareddy’ cinemalo amitab keelakapatra pooshistunnaaru. ee sandarbhamgaa chitra nirmaata megapavarstar ramcharantej.. aayanaku fasebook dwara janmadina subhaakaankshalu teliyajesaaru. ‘enno ellugaa mee nunchi, mee cinimala nunchi enno vishayaalu nerchukunnam. ee roju naannagaari kalala praajektu ‘saira’loo meeru bhagamavvadam naaku entho aanandamgaa undi. meetho kalisi panichestunnanduku garvamgaa unda’ni cherri tweet cheshaadu.